Dingin (masan)

Masan dingin utawi masan salju (; ) inggih punika pinih dingin lan masan pinih peteng ring warsa ring maiklim sedeng lan iklim kutub. Puniki mamargi sesampun taas miwah sadurung wasanta. kaséndéhan sumbu Gumi ngawinang masan; masan dingin mamargi ritatkala pahan Gumi maoriéntasi doh saking Surya. Budaya sané mabinayan nelatarang tanggal sané mabinayan pinaka pangawit masan dingin, lan wénten sané nganggén définisi madasar antuk cuaca.

Yening masan dingin ring Pahan Gumi Kalér, punika masan panes ring Pahan Gumi Kelod, lan sawalikné. Masan dingin ketahné makta curah sabeh, sané manut ring iklim genah, utaminné sabeh utawi salju. Momen titik walik surya masan dingin inggih punika ri tatkala kategehan Surya sané mapaiketan sareng Kutub Kalér utawi Kelod wénten ring aji sané pinih négatif; tegesné, Suryané wénten ring genah sané pinih doh ring sor cakrawala sakadi sané kaukur saking kutub. Rahina ring dija indike puniki mamargi madué tengai sané pinih cendet lan wengi sané pinih dawa, antuk lantang tengai nincap lan lantang wengi sayan rered rikala masan nglimbak sesampun titik walik surya.

Pinanggal suryané surup pinih dumunan lan suryané endag pinih untat ring jaba wawengkon kutub mabinayan saking tanggal titik walik surya masan dingin lan gumantung ring garis lintang. Ipun mabinayan santukan variasi ring rahina surya salantabg warsa sané kaawinang olih orbit élips Gumi (cingak: suryané endag lan surup dumunan lan untat).